અધ્યાત્મવિદ્યાની, અધ્યાત્મપથની કોઈ પદ્ધતિ બની શકે નહિ, આ નિયમમાં એક અપવાદ છે. એક સમર્થ અધ્યાત્મવિદ્‍ પુરુષે અશક્યવત્‍ કાર્યને શક્ય બનાવી દીધું. તેમણે અસંભવને સંભવ બનાવી દીધું. તેમણે અધ્યાત્મની એક પદ્ધતિ (system)ની રચના કરી છે. તેમણે અધ્યાત્મની એક પદ્ધતિ આ વિશ્વને આપી છે. અધ્યાત્મપથની આ પદ્ધતિનું નામ છે : અષ્ટાંગયોગ અર્થાત્‍ રાજયોગ અને આ અધ્યાત્મની પદ્ધતિના રચયિતાનું નામ છે – ભગવાન પતંજલિ.